# Maumusson (Tarn e Garona)

Maumusson o Maumesson (Maumusson en francés) es una comuna gascona de Lomanha, situada dens lo departament de Tarn e Garona e la region d'Occitània, ancianament de Miègjorn-Pirenèus.

## Geografia
### Perimètre deu territòri

Comunas confrontantas de Maumesson :
| La Vit | La Vit | Esparsac |
| Montgalhard | | Esparsac |
| Lo Casteron (Gers) | Lo Casteron (Gers) | Glatens |

## Toponimia

* Maumusson/Maumesson. Las fòrmas ancianas son Malmusson, en 1170, Malmuso, en 1281 e Sanctus Mauricius de Malomussone, en 1741. La prononciacion actuala es [mawme'sun], per dissimilacion, çò que pòt justificar la grafia Maumesson. Meilèu qu'un nom de persona Mamucius damb un sufixe -onem, ambe atraccion de malus (Dauzat), o que manumissionem (Negre), lo nom vendré de mau (de male o malum) e de mus, « morre », damb sufixe diminutiu on, utilizat com chafre, damb lo sens de « persona reguèrga, morruda, de mala cara ». Burgan e Lafon causeishen la grafia Maumusson. Un simple chafre personau conven plan per una aglomeracion qu'a probablament ua origina modèsta e qu'a remplaçat en tant que borg d'autas pus ancianas, com veirem.
* Maumusson ha seguida a un prumèr vilatge, situat a Malacasa, nom encara present sus las mapas IGN, que demanda pas de traduccion.
* L'anciana glèisa èra a Pomaret. Las atestacions son Lopomareto, en 1281, prior de Pomareto, en 1381, Sanctus Egidius de Pomareto, en 1482, e Poumaret (Cassini). Pomaret es format deu latin poma, « hrut », damb un sufixe -ar-etum. Lo sens es equivalent de pomareda : « lòc plantat de pomèrs ».
* La Grua, prononciat [la'gryjɔ]. I avè tanben ua glèisa, dejà dispareguda au sègle XVIII, e en demòra lo cementèri. Lo nom de la glèisa es atestat Sanctus Genifors de Gruas, en 1513, e La Grue (Cassini). La grua es un ausèth qu'èra ligat a plan de supersticions en Gasconha.

## Istòria

* En 1793, lo nom de la comuna èra Lagrue Maumusson (en francés). Veire Toponimia.

## Administracion

Lista deus cònsols successius :
| Periòde | Periòde | Identitat | Etiqueta |
| març de 2014 ? | 2026 | Daniel Dabasse | PCF |
| 2003 ? | 2014 ? | Joël Lacombe | |
| març de 1989 ? | 2003 | Daniel Dabasse | PCF |
| abans 1988 | 1989 | André Dabasse | |
| Totas las donadas non son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de La Vit de Lomanha; es ara deu canton de Garonne-Lomagne-Brulhois (en francés), donc de Garona Lomanha Brulhés.

## Demografia

modificar « persona »  v · d · m 
Evolucion demografica Populacion comunala actuala (2013): 61, totala: 63 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 210 | 187 | 223 | 252 | 245 | 295 | 300 | 284 | 229 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 258 | 218 | 241 | 236 | 216 | 210 | 154 | 144 | 134 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 122 | 110 | 106 | 79 | 74 | 72 | 60 | 53 | 60 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 66 | 56 | 50 | 48 | 50 | 46 | 47 | 49 | 46 46 |
| 2009 | 2010 |
| 50 52 | 55 57 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Comunas de Tarn e Garona

## Nòtas

* ↑ Patrici Pojada, Répertòri toponimic de las Comunas de la Region Miègjorn-Pirenèus, ed. Loubatières, Portèth de Garona, 2009, p. 103
* 1 2 3 4 Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 186-187
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 442
* ↑ https://www.geoportail.gouv.fr/carte
* ↑ http://www.annuaire-mairie.fr/ancien-maire-maumusson-82.html
* Portau de Gasconha